ผ่าครั้งแรก - รพ.กลาง ส.ค.55ผ่าครั้งที่2 - รพ.ยันฮี เม.ย 59ผ่าครั้งที่3 - รพ.มิชชั่น ก.พ.61ผ่าครั้งที่4 - รพ.มิชชั่น ก.ค.61ผ่าครั้งที่5 - รพ.เกษมราษฏร์ ประชาชื่น มี.ค.62ณ ตอนนี้ ส.ค.62 กลับมาเป็นอีก และมีแพลนจะต้องผ่าอีกเป็นรอบที่6จึงอยากจะสอบถามว่าทำไมผ่าตั้ง5รอบแล้วถึงไม่หายครับ ปัจจัยเกิดการอะไรและจะมีโอกาสเกิดโรคแทรกซ้อน หรือโรคอะไรที่ทำให้ฝีไม่หายด้วยหรือเปล่าครับ
สวัสดีค่ะ ฝีคัณฑสูตรเป็นโรคที่เกิดจากการเชื่อมกันระหว่างผิวหนังบริเวณใกล้ทวารหนัก กับทวารหนัก โดยมีสาเหตุส่วนใหญ่จากการติดเชื้อที่ต่อมใกล้ทวารหนักนำมาก่อนแล้วมีการติดเชื้อซ้ำและเรื้อรัง ส่งผลให้เกิดเป็นทางเชื่อมที่ต้องระบายออกมาทางผิวหนังใกล้ทวารหนัก เกิดเป็นโพรงใต้ผิวหนังเชื่อมกับต่อมที่มีการติดเชื้อ อาการมักมาด้วย ปวดทวารหนัก มีการบวมแดง และกดเจ็บ มีเลือดหรือหนองไหลขณะมีการอุจจาระการเป็นฝีคัณฑสูตรที่เป็นเรื้อรังแสดงว่าอาจจะยังมีการเชื่อมกันของผิวหนังกับบริเวณต่อมที่มีการติดเชื้ออยู่ จึงยังมีหนองไหลออกมาเรื่อยๆการรักษาของฝีคัณฑสูตรมักต้องใช้การผ่าตัดระบายหนองและรับประทานยาฆ่าเชื้อร่วมด้วย เป็นโรคที่ควรรักษาเพื่อไม่ให้เกิดกล้ามเนื้อหูรูดบริเวณทวารหนักเสียหาย ซึ่งจะทำให้เกิดความลำบากในการขับถ่ายต่อไปแนะนำว่าถ้ามีหนองไหล ยังปวด บวม มาก ขับถ่ายแล้วมีเลือดหรือหนองไหล มีไข้สูง ควรกลับไปพบศัลยแพทย์ที่รักษา และสอบถามแพทย์เพิ่มเติมเกี่ยวกับการผ่าตัดหรือการชำระล้างช่องรูทะลุและเย็บปิดช่องเปิดภายในเพื่อไม่ให้มีการติดเชื้อซ้ำซ้อนขึ้นมาอีกอ่านเพิ่มเติม